Nariadenie Rady (ES) č. 2559/2001
zo 17. decembra 2001,
ktorým sa mení a dopĺňa nariadenie (ES) č. 2505/96 otvárajúce a spravujúce autonómne colné kvóty spoločenstva pre určité poľnohospodárske a priemyselné produkty
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 26,
so zreteľom na návrh Komisie,
keďže:
(1) Na základe nariadenia (ES) č. 2505/96 [1] Rada otvorila colné kvóty spoločenstva pre určité poľnohospodárske a priemyselné produkty, pričom dopyt spoločenstva po príslušných produktoch má byť uspokojený za čo najpriaznivejších podmienok. Colné kvóty spoločenstva majú byť preto otvorené pri znížených alebo nulových colných sadzbách pre primerané objemy a rozšírené v prípade určitých existujúcich colných kvót pri zabránení akémukoľvek narušeniu trhov s týmito produktmi.
(2) Spoločenstvo už nemá záujem na zachovávaní colnej kvóty spoločenstva pre niektoré produkty, na ktoré sa vzťahuje uvedené nariadenie, pričom tieto produkty majú byť preto vypustené z tabuľky v prílohe I.
(3) Vzhľadom na veľký počet zmien a doplnkov, ktoré nadobúdajú účinnosť 1. januára 2002 a na objasnenie otázok pre používateľa by mala byť tabuľka v uvedenom nariadení nahradená tabuľkou v prílohe k tomuto nariadeniu.
(4) So zreteľom na hospodársky význam tohto nariadenia majú byť zavedené dôvody naliehavosti ustanovením v bode 1.3 protokolu priloženého k Zmluve o Európskej únii a k Zmluvám o založení Európskych spoločenstiev o úlohe národných parlamentov v Európskej únii.
(5) Nariadenie (ES) č. 2505/96 má byť preto zmenené a doplnené,
PRIJALA TOTO NARIADENIE:
Článok 1
Tabuľka v prílohe I k nariadeniu (ES) č. 2505/96 sa nahrádza tabuľkou uvedenou v prílohe k tomuto nariadeniu.
Článok 2
Toto nariadenie nadobúda účinnosť nasledujúci deň po dni jeho uverejnenia v Úradnom vestníku Európskych spoločenstiev.
Uplatňuje sa od 1. januára 2002.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 17. decembra 2001